বিনোদন বাংলা ডেস্ক  (১১ জুলাই):  ডালাস আবার ফিরে আসছে৷ এ খবরটা স্রেফ একটা খবর নয়, এ একটা নস্টালজিয়াকে নতুন করে রক্তমাংস দিয়ে বাঁচিয়ে তোলার মত। কারণ, গোটা বিশ্বে ডালাস প্রেমীর কোন অভাব নেই৷  জনপ্রিয় টিভি সোপ ডালাস৷ ডালাস মানে গত শতকের আটের দশক৷ ডালাস মানে পারিবারিক নাটক৷ ডালাস মানে মহিলাদের চোখে জল, মুখে হাসি৷ টিভির পর্দায় ডালাসের সম্প্রচার মানে রাস্তায় ট্রাফিক শুনসান৷ আরও বলা যায়, ডালাস মানে একটা লাইফস্টাইল৷ এরপরেও আরও সাতশো কথা ডালাস নিয়ে বলাই যায়৷ টিভি সোপ বা টিভি সিরিয়ালের বিশ্বে যাকে বলা হয়ে থাকে ধ্রুপদী  ঘরানা৷ সেই ডালাস আবার ফিরবে টিভির পর্দায়৷